AMA ทรุดหนัก 9 วันนลท.เจ๊งเกิน 37% ฟากโบรกฯยังแนะซื้อลุ้นปีนี้ยังฟื้นตัวเป้า 15.30 บ.
AMA ทรุดหนัก 9 วันนลท.เจ๊งเกิน 37% ฟากโบรกฯยังแนะซื้อลุ้นปีนี้ยังฟื้นตัวเป้า 15.30 บ. โดย ณ เวลา 14.45 น. อยู่ที่ระดับ 10.20 บาท  บวก 0.80 บาท หรือ 7.27% ด้วยมูลค่าซื้อขาย 34.89 ล้านบาท
4 เม.ย. 2561

ผู้สื่อข่าวรายงาน บริษัท อาม่า มารีน จำกัด (มหาชน) หรือ AMA  ณ เวลา 14.45 น. อยู่ที่ระดับ 10.20 บาท  บวก 0.80 บาท หรือ 7.27% ด้วยมูลค่าซื้อขาย 34.89 ล้านบาท ราคาหุ้นปรับตัวลงแรงในช่วง 9 วันที่ผ่านมา โดยนับตั้งแต่หุ้นร่วงจากระดับ 14.00 บาท เมื่อวันที่ 21 มี.ค.61จนถึงล่าสุดหุ้นปรับตัวลดลง 37.25% และยังเป็นระดับต่ำสุดนับตั้งเข้าตลาดเมื่อวันที่  22 ธ.ค. 2559

บล.เคจีไอ ระบุในบทวิเคราะห์ว่า AMA แนะนำ “ซื้อ” เป้าพื้นฐาน 15.3 บาท ฝ่ายวิจัยฯ ประเมินกำไรไตรมาส 1/61 = 58 ล้านบาท (-20% เทียบช่วงเดียวกันของปีก่อน, -35% เทียบไตรมาสก่อนหน้า) เนื่องจากอัตรากำไรที่อ่อนแอ ผลจากต้นทุนน้ำมันที่ปรับขึ้น และค่าใช้จ่ายบำรุงรักษาเรือที่เกิดขึ้นในไตรมาส 1/61 อย่างไรก็ดีฝ่ายวิจัยฯประเมินแนวโน้มผลการดำเนินงานมีโอกาสที่จะฟื้นตัวได้ในไตรมาสถัดไป 